Kukul

Kukul ya iku kaanan nalika pori-pori kulit kesumpelan saéngga njalari nanah kang dadi radhang. Kukul kalebu lelara kulit kang akèh nyerang manungsa. Kukul disebabaké hormon kang owah saéngga ngrangsang klanjer lenga ing kulit. Owahing hormon liyané kang bisa ndadékaké kukul ya iku nalika lagi ménstruasi, lagi meteng, lan nggunakaké pil KB utawa nalika lagi stress.[Seri IPA BIOLOGI", Yudhistira Ghalia Indonesia, 9797467902, 9789797467906]

Kukul ora mung disebabaké amarga regedan nanging uga disebabaké faktor kang ana ing jero awak. Kukul ya iku kondisi abnormal kulit kang diakibatké amarga gangguan prodhuksi klanjer lenga (sebaceus gland) kang luwih kang njalari saluran folikel rambut lan pori-pori kulit kasumpelan. Kukul lumrahé disebabaké hormon, lenga utawa sebum ing kulit kang kacampuran karo baktéri.
Kukul disebabaké klanjer lenga kang luwih kang diprodhuksi hormon androgen. Kukul disebabaké amarga klanjer lenga iku kecampur karo sèl kulit mati. Nalika sèl-sèl kulit iku nyampur karo sebum, campuran kandel lan kanthil iku bisa mentuk zat kang nyumpeli saèngga malih warna dadi ireng utawa putih. Kukul ora mung thukul ing rai nanging uga ana kang thukul ing awak kaya ta ing geger, dhadha, lan lengen pérangan dhuwur.[Surtiningsih, "Cantik dengan bahan alami: cara mudah, murah dan aman untuk mempercantik kulit", Elex Media Komputindo, 2005, 9792074627, 9789792074628.]

Pori-pori kang kasumpelan lumrahé uga disebabaké kosmetik kang ngandhut akèh lenga utawa wedhak kang nyampur karo foundation. Konsumsi obat kortikosteroid, kaya ta oral (obat kang diombé) utawa topical (obat oles),kang ngakibatké daya tahan awak saya suda uga ngundhakaké thukulé kukul awit aktivitas baktèri patogen kang saya akèh.

 Cathetan suku 

Kategori:Lelara kulit
Kategori:Dermatologi